text: Børn går i fisk i Esbjerg
  28 januar 2010 kl. 15.06
  "Børnehaverne går i fisk - en maddag på museet" er det nyeste tilbud til daginstitutioner på Fiskeri- og Søfartsmuseets i Esbjerg.
  Her skærpes børnenes sanser, når de først skal se og opleve levende rødspætter og herefter se og røre døde rødspætter. Museets kok fileterer fiskene, og børene hjælper med at tilberede et sundt måltid med fisk, rugbrød og grøntsager, som de bagefter skal spise i fællesskab.
   
  - Børnene lærer at arbejde sammen og hjælpe hinanden. De ser måske uvante madvarer og får indsigt i, hvor de forskellige madvarer kommer fra, og hvad de bliver brugt til, siger museumsformidler Asbjørn Holm.
  Fiskeri- og Søfartsmuseets hjemmeside.
  